პედრი

პედრო გონსალეს ლოპესი (ესპ. Pedro González López; დ. 25 ნოემბერი, 2002, ტეგესტე, სანტა-კრუს-დე-ტენერიფე, კანარის კუნძულები, ესპანეთი), ფეხბურთის გულშემატკივრებში უფრო ცნობილია როგორც პედრი (ესპ. Pedri) — ესპანელი ფეხბურთელი. „ბარსელონასა“ და ესპანეთის ეროვნული საფეხბურთო ნაკრების შემტევი ნახევარმცველი. პედრი ესპანეთის კანარის კუნძულებზე, სანტა-კრუს-დე-ტენერიფეს პროვინციის ტეგესტეს მუნიციპალიტეტში, 2002 წლის 25 ნოემბერს დაიბადა. გამოდიოდა საფეხბურთო კლუბების „ტეგესტესა“ და „ხუვენტუდ ლაგუნას“ ახალგაზრდული გუნდების შემადგენლობაში. 2018 წლიდან „ლას-პალმასის“ საფეხბურთო აკადემიის ფეხბურთელი ხდება. 2019 წლის ივლისში 16 წლის პედრი თავის პირველ პროფესიონალურ კონტრაქტს აფორმებს „ლას-პალმასთან“. გუნდის ძირითად შემადგენლობაში მისი დებიუტი 2019 წლის 18 აგვისტოს სეგუნდა დივიზიონის კალენდარულ მატჩში, „უესკას“ წინააღმდეგ შედგა. შეხვედრა მასპინძლებმა, ანგარიშით 0–1 დათმეს. 2019 წლის 19 სექტემბერს პედრიმ თავისი პირველი გოლი ხიხონის „სპორტინგს“ გაუტანა. ამ გატანილი გოლით, — 16 წლის, 9 თვისა და 23 დღის ასაკში, „ლას-პალმასის“ ისტორიაში იგი ყველაზე ახალგაზრდა გოლის ავტორად იქცა.. 2019 წლის 2 სექტემბერს „ბარსელონამ“ მომდევნო, 2020 წლის ივლისისთვის, 5 მილიონ ევროდ პედრის კატალონიელთა კლუბში გადასვლის შესახებ „ლას-პალმასთან“ მიღწეული შეთანხმების შესახებ განაცხადა. „ბარსელონასა“ და ფეხბურთელს შორის ორწლიანი კონტრაქტი გაფორმდა. გუნდის ძირითად შემადგენლობაში მისი დებიუტი იმავე წლის 27 სექტემბერს, „კამპ ნოუზე“, პრიმერა დივიზიონის კალენდარულ მატჩში, „ვილიარეალის“ წინააღმდეგ შედგა. პედრიმ შეხვედრის 70-ე წუთზე ფელიპე კოუტინიო შეცვალა. მატჩი მასპინძელთა გამარჯვებით ანგარიშით 4–0 დამთავრდა.. 2019 წლიდან იცავდა ესპანეთის 17, 18 და 19-წლამდე ფეხბურთელთა ნაკრების ღირსებას. 2020 წლიდან ესპანეთის 21-წლამდე ფეხბურთელთა ნაკრების შემადგენლობაშია. 2021 წლის მარტში პედრი პირველად გამოიძახეს ესპანეთის ნაკრებში, 2022 წლის მსოფლიო ჩემპიონატის შესარჩევი მატჩებისთვის. მისი დებიუტი ნაკრებში შედგა 2021 წლის 25 მარტს, საბერძნეთის წინააღმდეგ. ბარსელონა:(3) ლა ლიგა (1): 2022–23 ესპანეთის თასი (1): 2020–21 ესპანეთის სუპერთასი (1): 2022–23 განახლდა: 31 იანვარი, 2021 ↑ მატჩები ესპანეთის სუპერთასის გათამაშებაზე პედრი — Soccerway პედრი — BDFutbol ↑ Pedro González “Pedri” se incorpora mañana a la pretemporada del primer equipo. UD Las Palmas. ციტირების თარიღი: 28 სექტემბერი, 2020. ↑ El Tenerife desestimó a Pedri porque era pequeñito y flaco. Tinta Amarilla. ციტირების თარიღი: 28 სექტემბერი, 2020. ↑ 'Pedri', el tinerfeño que Pepe Mel quiere para la UD Las Palmas. El Diario. ციტირების თარიღი: 28 სექტემბერი, 2020. ↑ 10 Facts About Footballer Pedro González López. ციტირების თარიღი: 28 სექტემბერი, 2020.[მკვდარი ბმული] ↑ El juvenil Pedri firma contrato profesional con la UD Las Palmas. UD Las Palmas. ციტირების თარიღი: 28 სექტემბერი, 2020. ↑ Las Palmas vs. Huesca. Soccerway.com. ციტირების თარიღი: 28 სექტემბერი, 2020. ↑ El Huesca se lleva el triunfo gracias a un gol de Álex Gallar en la segunda parte. Marca. ციტირების თარიღი: 28 სექტემბერი, 2020. ↑ Las Palmas vs. Sporting Gijón. Soccerway.com. ციტირების თარიღი: 28 სექტემბერი, 2020. ↑ Pedri es una estrella: golazo y primera victoria de Las Palmas. Diario AS. ციტირების თარიღი: 28 სექტემბერი, 2020. ↑ 10 things about Pedri. FCBarcelona.com. ციტირების თარიღი: 28 სექტემბერი, 2020. ↑ Barça i Las Palmas arriben a un acord per al traspàs de Pedri. FCBarcelona.com. ციტირების თარიღი: 28 სექტემბერი, 2020. ↑ Barcelona vs. Villarreal. Soccerway.com. ციტირების თარიღი: 28 სექტემბერი, 2020. ↑ Brennan, Feargal. Barcelona star Pedri set for debut Spain senior call up (14 March 2021). ციტირების თარიღი: 15 March 2021 ↑ Spain v Greece game report. FIFA (25 March 2021).